জুনিয়র মিস ইন্ডিয়ায় বাংলার দাপট! জাতীয় মঞ্চে সাফল্য তিন খুদের

ওয়েব ডেস্ক : জুনিয়র মিস ইন্ডিয়া (Junior Miss India) প্রতিযোগিতায় বড় সাফল্য অর্জন করল বাংলার (West Bengal) মেয়েরা। গত ৮ জানুয়ারি রাজস্থানের জয়পুরে (Jaipur) ক্লার্ক আমেরে অনুষ্ঠিত হয়েছিল এই প্রতিযোগিতা। ভারতের বিভিন্ন রাজ্য থেকে ১৭২ জন ফাইনালিস্ট অংশগ্রহণ করেছিল প্রতিযোগিতায়। এত প্রতিযোগীদের মধ্যে একাধিক বেশ কিছু বিভাগে শীর্ষস্থান দখল করল বাংলার কন্যারা।

এই প্রতিযোগিতায় আসানসোলের অরোহি চ্যাটার্জি, ৮–১০ বছর বিভাগে বিজয়ী হয়েছে। এছাড়া মালদার প্রিন্সিপ্রিয়া ভৌমিক, ১৫–১৬ বছর বিভাগে শিরোপা অর্জন করেছে। পাশাপাশি মধ্যমগ্রামের সুহানি নন্দী ৫–৭ বছর বিভাগে প্রথম রানার্স-আপ হয়েছে।

আরও খবর : লিঙ্কডইন-এ কোটি টাকার চাকরি, ইতিহাস গড়লেন চাষির ঘরের ছেলে সুমন বেরা

জানা যাচ্ছে, এই সাফল্যের নেপথ্যে ছিলেন গ্রুমার ও এসএমজিপিটি (SMGPT) ইনস্টিটিউটের কর্ণধার মিসেস আইন্দ্রিলা দে সরকার। তিনি একজন বিশ্বসুন্দরী এবং একাধিক খেতাবের অধিকারী। তিনি জানিয়েছেন, “আমার উদ্দেশ্য ছিল বাংলার মেয়েরা যাতে জাতীয় ও আন্তর্জাতিক স্তরে বাংলার মুখ উজ্জ্বল করে। সেটাই হয়েছে। আমি সর্বক্ষণ তাদের সাথে ছিলাম গাইড হিসেবে। আমি খুশি।”

এই প্রতিযোগিতায় বিচারকের ভূমিকায় ছিলেন উরি খ্যাত অভিনেত্রী রিভা অরোরা, মিস সুপ্রানেশনাল ইন্ডিয়া শেফালি সুদ, টেলিভিশন সাংবাদিক আলোক শ্রীবাস্তব, অ্যাডিশনাল সুপারিনটেনডেন্ট অফ পুলিশ ডঃ প্রশান্ত চৌবে, ফ্যাশন ডিজাইনার কৃতি রাঠোর, কাস্টিং ডিরেক্টর শোভা গোরি, আন্তর্জাতিক শিক্ষাবিদ উন্নতি সিং সহ একাধিক বিশিষ্ট ব্যক্তি। জুনিয়র মিস ইন্ডিয়ার মঞ্চে বাংলার এই সাফল্য গোটা বাংলাকে গর্বিত করে তুলেছে।

দেখুন অন্য খবর :

The post জুনিয়র মিস ইন্ডিয়ায় বাংলার দাপট! জাতীয় মঞ্চে সাফল্য তিন খুদের first appeared on KolkataTV.